VENDIM
Nr. 872, datë 27.12.2022

PËR DISA NDRYSHIME DHE SHTESA NË VENDIMIN NR. 519,  DATË  13.7.2016, TË KËSHILLIT TË MINISTRAVE,  “PËR MIRATIMIN E MODELIT TË TREGUT TË ENERGJISË  ELEKTRIKE”

Në mbështetje të nenit 100 të Kushtetutës dhe të pikës 3, të nenit 97, të ligjit nr. 43/2015, “Për sektorin e energjisë elektrike”, të ndryshuar, me propozimin të zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

I. Në tekstin “Modeli Shqiptar i Tregut”, që i bashkëlidhet vendimit nr. 519, datë 13.7.2016, të Këshillit të Ministrave, bëhen këto ndryshime dhe shtesa:
1. Në pjesën “Hyrje”, përkufizimi ““Bursa Shqiptare e Energjisë” – platforma e organizuar për shitjen dhe blerjen e energjisë elektrike në bazë të ditës në avancë dhe/ose brenda së njëjtës ditë”, ndryshohet, si më poshtë:
““Operatori i tregut - Bursa Shqiptare e Energjisë (BSHE)” është struktura përgjegjëse për menaxhimin dhe operimin e tregut të organizuar me shumicë të energjisë elektrike nëpërmjet platformës elektronike të tregtimit, platformës elektronike të klerimit dhe të shlyerjeve financiare për tregjet e ankandeve të ditës në avancë dhe brenda së njëjtës ditë, si dhe tregjeve të vazhdueshme brenda së njëjtës ditë, ndërmjet anëtarëve të Bursës, në përputhje me modelin e tregut të energjisë elektrike dhe rregullat e tregut të energjisë elektrike;”.
2. Në pikën 2 “Objektivat”, bëhen këto ndryshime:
a) Në paragrafin “Parimet kryesore të modelit të tregut ...”, parimi i parë dhe i katërt, ndryshohen, si më poshtë:
“- zbatimi i mbikëqyrjes dhe monitorimit të tregut, me qëllim shmangien e abuzimit në treg”;
- të gjitha format e tjera të tregtimit mund të jenë financiare ose fizike;”.
b) Paragrafi i pestë ndryshohet, si më poshtë vijon:
 “Për përmbushjen e këtij objektivi kërkohet:
- OST-ja të vendosë në dispozicion të tregut të organizuar një sasi minimum (50%) të kapaciteteve ndërkufitare të disponueshme, që i përket bashkimit respektiv të tregjeve. Sasia e vlerës minimale duhet të rishikohet në vijueshmëri dhe mund të ndryshohet në bazë të një vlerësimi të propozuar nga ana e OST-së dhe të miratuar nga ERE. BSHE-ja ka të drejtë t’i kërkojë OST-së iniciimin e procesit të mësipërm të rishikimit të sasisë minimale.”.
3. Në pikën 3 “Rolet e modelit të tregut”, bëhen këto ndryshime dhe shtesa:
a) Në nënndarjen 3.3 “Pala Përgjegjëse Balancuese (PPB)”, bëhen këto ndryshime dhe shtesa:
i. Paragrafi i gjashtë ndryshohet, si më poshtë vijon:
“Tregtimet e brendshme afatgjata OTC mund të bazohen në një kontratë financiare ose fizike. Në rast kur OTC-ja bazohet në një kontratë financiare, energjia elektrike fizike do të tregtohet nga BSHE-ja dhe çmimi i BSHE-së do të jetë çmimi i referencës për kontratën financiare. ERE do të miratojë kontratën tip financiare OTC.”.
ii. Në fund të nënndarjes shtohet paragrafi, me këtë përmbajtje:
 “BSHE do të trajtohet si PPB me të drejta të veçanta, sipas parashikimeve në Rregullat e Tregut Shqiptar të Balancimit (RrTSHB). OST-ja ngarkohet të reflektojë këto parashikime në RrTSHB.”.
b) Nënndarja 3.5 “Bursa Shqiptare e Energjisë”, ndryshohet, si më poshtë vijon:
“3.5. BSHE kryen funksionet:
a) e Operatorit të Tregut në Shqipëri, sipas parashikimeve të ligjit nr. 43/2015, “Për sektorin e energjisë elektrike”, të ndryshuar, të këtij vendimi dhe rregullave të tregut, me licencimin nga ERE-ja;
b) e sigurimit të platformës elektronike të nevojshme për tregtimin e energjisë elektrike në tregun e ditës në avancë dhe tregjet brenda së njëjtës ditë; 
c) e sigurimit të platformës elektronike të klerimit dhe shlyerjes financiare të transaksioneve në tregjet e BSHE-së;
ç) e kundërpalës qendrore në garantimin e transaksioneve të palëve të tjera pjesëmarrëse në Bursë, nëpërmjet kërkesave të saj, rregullave përkatëse të tregut për nevojën e garancive, llojeve të tyre, të cilat do të ekzekutohen nga BSHE-ja, në rast të mospërmbushjes së detyrimeve; 
d) e monitorimit dhe mbikëqyrjes së tregut të organizuar, në përputhje me kërkesat e rregullores për integritet, transparencë (REMIT);
dh) e hartuesit të rregullave për tregtimin në Bursë, për t’u paraqitur për aprovim tek ERE-ja.
 Në kuadër të përmbushjes së këtyre funksioneve, BSHE-ja kryen këto detyra:
a) siguron të gjitha platformat e mësipërme për operimin e tregjeve të BSHE-së;
b) pranon kërkesa dhe oferta për të blerë dhe shitur energji nga anëtarët e Bursës;
c) merr dhe proceson kapacitetet e interkonjeksionit nga OST-ja, si dhe informacione të tjera përkatëse;
ç) kryen ankandet e nevojshme dhe operacionet tregtare, në përputhje me rregullat e miratuara, duke përdorur për këtë qëllim, algoritmet e Evropean Market Coupling;
d) i dërgon anëtarëve përkatës të Bursës/anëtarëve të klerimit dhe OST-së, sipas afateve të përcaktuara, konfirmimet tregtare, duke përfshirë sasitë e alokuara dhe çmimet;
dh) publikon sasitë e shpërndara dhe çmimet përkatëse, sipas afateve të përcaktuara;
e) i dërgon anëtarëve përkatës të Bursës/anëtarëve të klerimit , në përputhje me afatin e rënë dakord, njoftimet e rezultateve;
ë) ekzekuton garancitë për shlyerjen e detyrimeve për anëtarët përkatës të Bursës/klerimit, në përputhje me rregullat dhe afatet e përcaktuara;
f) mban dokumentet e transaksioneve;
g) mban dhe përditëson kalendarin e tregtimeve dhe të klerimeve;
gj) respekton kërkesat për transparencë dhe ushtron kompetenca të monitorimit të tregut;
h) garanton që platformat e BSHE-së janë të aksesueshme nga personat e certifikuar nga BSHE-ja;
i) të vlerësojë kërkesat për anëtarësim në BSHE, në përputhje me kërkesat e anëtarësimit;
j) të lidhë marrëveshje me aplikantët për pranimin e tyre në BSHE, në përputhje me kërkesat e anëtarësimit;
k) të konsultojë në vazhdimësi me palët e interesuar rregullat eBSHE, për çdo ndryshim të nevojshëm;
l) të procesojë urdhërporositë nga anëtarët e Bursës, duke i dërguar ato tek Operatori i Bashkimit të Tregjeve, për procesimin e nxjerrjes së rezultateve, duke përdorur algoritmet evropiane; 
ll) të publikojë volumet e energjisë elektrike të alokuara dhe çmimet përkatëse, sipas afateve të përcaktuara;
m) të regjistrojë të gjitha transaksionet mbi tregjet e BSHE-së, të cilat do të jenë automatikisht të detyrueshme për t’u shlyer;
n) të marrë vendimet e nevojshme për integritetin dhe operimin e rregullt, duke përfshirë:
i. monitorimin e përputhshmërisë së anëtarëve të Bursës me rregullat dhe procedurat e BSHE-së;
ii. kryerjen e auditimeve dhe inspektimeve për aktivitetet e anëtarëve të Bursës.
Bursa Shqiptare e Energjisë kontrakton kryerjen e një apo më shumë shërbimeve të sipërcituara nga çdo subjekt që mund të ushtrojë këtë aktivitet, në përputhje me licencën e lëshuar nga ERE-ja.
Bursa Shqiptare e Energjisë zbaton planin e masave për implementimin e Tregut Shqiptar të Energjisë Elektrike, të përcaktuar në aneksin 1, që i bashkëlidhet këtij vendimi. 
4. Aneksi 1 “Plani i masave për implementimin e Tregut Shqiptar të Energjisë Elektrike”, zëvendësohet me aneksin 1, që i bashkëlidhet këtij vendimi.
5. Aneksi 2 “Plani i veprimit për krijimin e BSHE-së”, shfuqizohet. 
II. Ngarkohen Ministria e Infrastrukturës dhe Energjisë, Enti Rregullator i Energjisë, Korporata Elektroenergjetike Shqiptare (KESH) sh.a., Operatori i Sistemit të Transmetimit (OST) sh.a., Operatori i Shpërndarjes së Energjisë Elektrike Group (OSHEE Group) sh.a., dhe Bursa Shqiptare e Energjisë Elektrike (BSHE ) sh.a., për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

	Faza e parë- duke filluar nga 1 janari 2023

	

	Tregu i rregulluar

	Blerjet (MWh)
	 
	 
	Shitjet (MWh)
	 

	Tarifat e rregulluara në nivelet 20, 10, 6 *dhe 0,4 kV 
	5,213,143
	 
	5,213,143
	KESH

	Humbjet e OSSH
	1,366,592
	 
	1,366,592
	 

	Total
	6,579,735
	 
	6,579,735
	Total

	Tregu i parregulluar

	Blerjet (MWh)
	 
	 
	Shitjet (MWh)
	 

	Konsumatorët në 35 kV
	80,120
	 
	 
	 

	Total
	80,120
	 
	80,120
	Total

	
	
	
	
	

	
	
	
	
	

	Faza e dytë- duke filluar nga janari 2024

	

	Tregu i rregulluar

	Blerjet (MWh)
	 
	 
	Shitjet (MWh)
	 

	Tarifat e rregulluara në nivelin 0,4 kV
	4,887,058
	 
	6,238,045
	KESH

	Humbjet e OSSH
	1,350,987
	 
	 
	 

	Total
	6,238,045
	 
	6,238,045
	Total

	Tregu i parregulluar

	Blerjet (MWh)
	 
	 
	Shitjet (MWh)
	 

	 
	N/A
	 
	N/A
	 

	Blerjet në voltazhin e lartë
	 
	 
	435,482
	 

	Konsumatorët në 35 kV
	80,563
	 
	 
	 

	Konsumatorët në 20 kV
	245,086
	 
	 
	 

	Konsumatorët në 10/6 kV
	109,833
	 
	 
	 

	
	
	
	
	

	Total
	435,482
	 
	435,482
	Total



*Duke filluar nga janari 2022 të gjithë konsumatorët e lidhur në 20/10/6 kV janë në treg të liberalizuar dhe mund të zgjedhin lirisht furnizuesin e tyre. 
[bookmark: _GoBack]Bazuar në ligjin nr. 43/2015 "Për sektorin e energjisë elektrike", të ndryshuar, ata do të vijojnë të furnizohen nga furnizuesi i mundësisë së fundit për një periudhë 2-vjeçare, deri në 31 dhjetor 2023.	 
